News Update: GDP ไทยไตรมาสแรก โต 2.2% สภาพัฒน์หั่นเป้าทั้งปีเหลือ 2.5 - 3.5% เพิ่มคาดการณ์เงินเฟ้อสู่ 4.2 - 5.2% - FINNOMENA
สภาพัฒน์ เผย GDP ไทย ไตรมาสแรกปี 2656 โต 2.2% จากปีที่แล้ว หั่น GDP ทั้งปีอยู่ที่ 2.5 - 3.5%
17 พ.ค. 2565

สภาพัฒน์ เผย GDP ไทย ไตรมาสแรกปี 2656 โต 2.2% จากปีที่แล้ว หั่น GDP ทั้งปีอยู่ที่ 2.5 – 3.5%
นายดนุชา พิชยนันท์ เลขาธิการสภาพัฒนาการเศรษฐกิจและสังคมแห่งชาติ (สศช.) แถลงตัวเลขผลิตภัณฑ์มวลรวมในประเทศ (GDP) ในไตรมาสแรกของปี 2565 และแนวโน้มปี 2565 โดยมีรายละเอียด ดังนี้
เศรษฐกิจไทยในไตรมาสแรกของปี 2565 ขยายตัว 2.2% เร่งขึ้นจากการขยายตัว 1.8% ในไตรมาสก่อนหน้า และเมื่อปรับผลของฤดูกาลออกแล้ว เศรษฐกิจไทยในไตรมาสแรกของปี 2565 ขยายตัวจากไตรมาสที่สี่ของปี 2564 อยู่ที่ 1.1% ซึ่งเป็นผลจากภาพรวมกิจกรรมทางเศรษฐกิจที่ฟื้นตัวดีขึ้น โดยในไตรมาสดังกล่าวการบริโภคเอกชนขยายตัวได้ 3.9% การอุปโภคบริโภคภาครัฐขยายตัวได้ 4.6% และการส่งออกสินค้าขยายตัวได้ 10.2%
สำหรับแนวโน้มเศรษฐกิจไทยในปี 2565 สภาพัฒน์ได้ปรับลดประมาณการเติบโตของเศรษฐกิจไทย ลงจาก 3.5-4.5% มาอยู่ที่ 2.5-3.5% และปรับเพิ่มคาดการณ์เงินเฟ้อจาก 1.5 – 2.5% เป็น 4.2 – 5.2% ตามความเสี่ยงที่เพิ่มขึ้น
โดยปัจจัยสนับสนุนสำคัญจากการฟื้นตัวของอุปสงค์ภายในประเทศและภาคการท่องเที่ยว ภายหลังจากความรุนแรงของผลกระทบจากการระบาดของโรคผ่อนคลายลงซึ่งทำให้รัฐบาลไทยและประเทศต่าง ๆ สามารถผ่อนคลายมาตรการควบคุมการแพร่ระบาดของโรค และส่งผลให้ภาคครัวเรือน ภาคธุรกิจ และนักท่องเที่ยวสามารถปรับเปลี่ยนพฤติกรรมทางเศรษฐกิจเข้าสู่ภาวะปกติได้มากขึ้น รวมทั้งปัจจัยสนับสนุนจากแนวโน้มการการขยายตัวต่อเนื่องของการส่งออกสินค้าตามการขยายตัวของเศรษฐกิจและปริมาณการค้าโลก
อย่างไรก็ดี ยังมีข้อจำกัดและปัจจัยเสี่ยงที่อาจส่งผลให้เศรษฐกิจไทยขยายตัวต่ำกว่าการคาดการณ์ในกรณีฐานโดยเฉพาะเศรษฐกิจและปริมาณการค้าโลกซึ่งยังมีความเสี่ยงที่จะชะลอตัวเร็วกว่าการคาดการณ์ เงื่อนไขด้านฐานะการเงินของภาคครัวเรือนและธุรกิจที่อาจจะเป็นข้อจำกัดต่อการขยายตัวทางเศรษฐกิจมากขึ้นภายใต้การเพิ่มขึ้นของราคาสินค้า และความเสี่ยงจากการกลายพันธุ์และการระบาดของโรคโควิด 19 ที่อาจกลับมาทวีความรุนแรงมากขึ้น
สำหรับปี 2565 สภาพัฒน์คาดว่ามูลค่าการส่งออกสินค้าในรูปดอลลาร์ สรอ. ขยายตัว 7.3 % การอุปโภคบริโภคและการลงทุนภาคเอกชนขยายตัว 3.9% และ 3.5 % ตามลำดับ ขณะที่การลงทุนภาครัฐขยายตัว 3.4% ส่วนอัตราเงินเฟ้อทั่วไปคาดว่าจะอยู่ในช่วง 4.2 – 5.2% และดุลบัญชีเดินสะพัดมีแนวโน้มขาดดุลร้อยละ 1.5 ของ GDP
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
GDP ไทย
News Update
สภาพัฒน์
เศรษฐกิจไทย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA